România și-a aflat adversarele din preliminariile CE 2025! Tricolorele întâlnesc Bulgaria, Kazahstan și Armenia
Naţionala feminină de fotbal a României a fost repartizată în Grupa C4 a preliminariilor CE 2025, cu Bulgaria, Kazahstanul şi Armeni.
Naționala feminină a României a fost cap de serie în Liga C
Întrecerea este găzduită de Elveţia, între 2 și 27 iulie. Primele două meciuri din grupă se vor disputa în perioada 1-9 aprilie.
Naţionalele au fost împărţite în urne în funcţie de ligile valorice în care s-au clasat la finalul primei ediţii a Ligii Naţiunilor. Ca și la masculin, România a fost cap de serie în Liga C, după ce a retrogradat din Liga B în urma parcursului din Liga Naţiunilor.
Componența grupelor:
LIGA A
Grupa A1: Ţările de Jos, Italia, Norvegia, Finlanda
Grupa A2: Spania, Danemarca, Belgia, Cehia
Grupa A3: Franţa, Anglia, Suedia, Irlanda
Grupa A4: Germania, Austria, Islanda, Polonia
LIGA B
Grupa B1: Elveţia, Ungaria, Turcia, Azerbaidjan
Grupa B2: Scoţia, Serbia, Slovacia, Israel
Grupa B3: Portugalia, Bosnia-Herţegovina, Irlanda de Nord, Malta
Grupa B4: Ţara Galilor, Croaţia, Ucraina, Kosovo
LIGA C
Grupa C1: Belarus, Lituania, Cipru, Georgia
Grupa C2: Slovenia, Letonia, Macedonia de Nord, Republica Moldova
Grupa C3: Grecia, Muntenegru, Andorra, Insulele Feroe
Grupa C4: România, Bulgaria, Kazahstan, Armenia
Grupa C5: Albania, Estonia, Luxemburg
Meciurile din calificăriau loc anul aesta, între aprilie și iulie, fiecare echipă urmând a disputa un meci acasă şi unul în deplasare împotriva tuturor celorlalte adversare din grupa ei.
Primele două clasate în grupele Ligii A se califică la turneul final din iulie 2025, alăturându-se ţării gazdă, Elveţia (care va concura în Liga B, deşi este calificată automat). Celelalte 7 locuri vor fi decise în două runde de play-off, programate la finalul anului.
Prima rundă a play-off-ului este împărţită în două trasee
Echipele care termină pe locurile 3-4 în Liga A vor întâlni cele cinci câştigătoare ale grupelor + trei cel mai bine clasate locuri 2 din Liga C. Din cele 16 echipe, 8 avansează în următoarea rundă a play-off-ului.
În celălalt traseu al primului tur, câştigătoarele celor patru grupe + două cel mai bine clasate locuri doi din Liga B vor întâlni într-un joc de baraj colegele din aceeaşi ligă clasate pe următoarele locuri secunde + cele patru echipe clasate pe locul trei. Din cele 12 echipe, 6 avansează în următoarea rundă a play-off-ului.
În runda a doua, cele 14 echipe calificate din barajele anterioare vor juca între ele în baza clasamentului UEFA, primele şapte clasate urmând a fi considerate cap de serie. În urma acestor jocuri, cele şapte câştigătoare se vor califica la Campionatul European de Fotbal Feminin din 2025 din Elveţia.
Promovarea şi retrogradarea vor fi, de asemenea, în joc înainte de următoarea ediţie a UEFA Women's Nations League, începând cu ciclul competiţional 2025-2027:
Echipele clasate pe locurile 1-3 în Liga A rămân în Liga A;
Echipele clasate pe locurile 2 şi trei cel mai bine clasate pe locurile 3 în Liga B rămân în Liga B;
Echipele clasate pe locurile 2, 3 şi 4 din Liga C rămân în Liga C;
Câştigătoarele grupelor din Ligile B şi C vor fi promovate în liga următoare;
Toate echipele clasate pe locurile patru în ligile A şi B, precum şi echipa cea mai slab clasată pe locul trei din Liga B, vor retrograda în liga următoare.
Calendarul competiţional este următorul:
Calificări WEURO2025 – meciurile 1 şi 2: 1-9 aprilie 2024
Calificări WEURO2025 – meciurile 3 şi 4: 29 mai-4 iunie 2024
Calificări WEURO2025 – meciurile 5 şi 6: 8-16 iulie 2024
Tragere la sorţi baraje de calificare: 19 iulie 2024
Play-off runda 1 (două manşe): 21-29 octombrie 2024
Play-off round 2 (două manşe): 25 noiembrie-3 decembrie 2024
Tragere la sorţi WEURO 2025: 16 decembrie 2024
Turneul final: 2-27 iulie 2025 (Elveţia)